Ajali: Mutane 2 sun mutu a cikin kogon tsohuwar rijiya a Jos
Hatsari ba sai a mota ba: Rijiya ta kashe mutane 2, ta jikkata jami’in kwana-kwana
10 days ago 2554 views by Muhammad Auwal
Masu iya magana su kan ce wai ‘Hatsari ba sai a mota ba’ wasu mutane biyu sun gamu da ajalinsu sakamakon tsautsayi da ya shigar dasu cikin wata tsohuwar rijiya a kauyen K-Vom dake cikin karamar hukumar Jos ta kudu a jahar Filato.
Punch ta ruwaito mutanen biyu sun gamu da hatsarin ne a lokacin da suke aiki a cikin rijiyar, inda suka zurma cikin wani kogo dake cikin rijiyar, daga nan jama’an yankin suka kira Yansanda, wanda su kuma suka kira jami’an hukumar kwana kwana don bayar da agaji.
“Koda muka je mun tarar da mutanen sun mutu, amma sai muka yi kokarin fiddosu daga rijiyar, a lokacin da jami’anmu suka shiga cikin rijiyar da nufin fiddo mutanen ne sai kwatsam wani dutse da bamu san inda ya fito bay a fada a kan jami’in mu dake cikin rijiyar.
“Ya samu mummunar rauni a kansa, amma dai mun gaggauta mika shi zuwa asibiti, kuma daga rahoton da na samu shi ne yana samun sauki, gaskiya mun yi bakin cikin aukuwar lamarin.” Inji shi.
A wani labarin kuma, rundunar Yansandan jahar Kaduna ta sanar da yi ma wasu gungun yan bindiga kisan gilla, tare da kubutar da mutane biyu da suka yi garkuwa dasu a kauyen Daku, karamar hukumar Giwa ta jahar Kaduna.
Mataimakin kwamishinan Yansandan jahar Kaduna, Onah Sunny ne ya bayyana haka a Kaduna inda yace: “Bayan an sanar da Yansanda, sai muka tura jami’an suka tare yan bindigan kafin su kai sansaninsu, a nan muka yi bata kashi dasu, muka kashe dan bindiga daya, sa’nnan muka ceto Dauda da dan uwansa.
Jos NewsHausa NewsKisa
Hukumar INEC ta dage zabe a jahohi 3 saboda tsoron Coronavirus